OpenLLM-France/wikimedia huggingface dataset:
# Producció de cafè a Indonèsia

La producció de cafè a Indonèsia representa la quarta producció, per països, de tot el món. El cafè es començà a produir a l'època colonial neerlandesa i ha tingut un paper important a un país que té unes condicions ideals pel conreu del cafè. El cafè i l'agricultura en general, han causat la destrucció de zones silvestres del bosc tropical plujós.
Indonèsia va produir 420.000 tones de cafè el 2007. D'aquesta quantitat 271.000 tones van ser exportades i 148.000 tones van ser consumides en el mercat interior. De les exportacions el 25% són de Coffea arabica i la resta són de Coffea canephora. En general, els cafès d'Indonèsia fets amb cafè Arabica tenen baixa acidesa i un cos fort, cosa que el fan ideal per a ser mesclat amb els cafès alts en acidesa d'Amèrica central i de l'Est d'Àfrica.
El governador neerlandès a Malabar (Índia) envia llavors de cafè del Iemen (Coffea arabica) al governador neerlandès de Batavia (actualment Jakarta) el 1699. Les plantes van créixer i el 1711 hi va haver les primeres exportacions de cafè de Java a Europa per la Companyia Neerlandesa de les Índies Orientals. Indonèsia va ser el primer lloc fora d'Aràbia i Etiòpia on es va cultivar àmpliament el cafè.

## Referències

* ↑ «Trade Statistics». Ico.org. [Consulta: 7 agost 2008].

## Bibliografia

* Marsh, Tony, Review of the Aceh Coffee Industry, for UNDP ERTR Livelihood Component, May 2006
* Marsh, Tony and Neilson, Jeff, Feasibility Study on Securing the Profitability of the
Sulawesi Coffee Industry, for the Australian Centre for International Agricultural Research (ACIAR), April 2007
* Marsh, Tony and Neilson, Jeff, Feasibility Study on Securing the Profitability of the
Flores Coffee Industry, for the Australian Centre for International Agricultural Research (ACIAR), April 2007
* Registration of Geographic Indication for Bali Kopi Kintamani, July 2007

## Enllaços externs

* aeki-jatim.awardspace.com Arxivat 2013-01-16 a Wayback Machine.
* sca-indo.org
* ico.org
* food-info.net
* World Wildlife Fund Borneo & Sumatra Coffee Report
# Consell Regional del Franc Comtat

El Consell regional del Franc Comtat era l'assemblea elegida que dirigia la regió francesa del Franc Comtat. Estava format per 43 membres elegits cada sis anys. La seu era a Besançon. Va desaparèixer el 31 de desembre de 2015.

## Composició

* 20 consellers pel Doubs
* 9 consellers pel Jura
* 10 consellers per l'Alt Saona
* 4 consellers pel Territori de Belfort

## Presidents del Consell Regional

* Edgar Faure (1974-1981)
* Jean-Pierre Chevènement (1981-1982)
* Edgar Faure (1982-1988)
* Pierre Chantelat (1988-1998)
* Jean-François Humbert (1998-2004)
* Raymond Forni (2004- † 5 de gener de 2008)
* Marie-Guite Dufay (2008-2015)

## Composició política
### Eleccions de 2010

Resultats de les Eleccions regionals de 2010 al Franc Comtat :
| Cap de llista | Cap de llista | Llista | Primera volta | Primera volta | Segona volta | Segona volta | Escons | Escons |
| Cap de llista | Cap de llista | Llista | # | % | # | % | # | % |
| | Alain Joyandet | Majoria Presidencial | 128 225 | 32,13 | 173 582 | 38,36 | 12 | 27,90 |
| | Marie-Guite Dufay* | PS-MRC-PRG-DVG | 119 160 | 29,86 | 214 505 | 47,41 | 27 | 62,80 |
| | Alain Fousseret | Europa Ecologia | 37 333 | 9,36 | 214 505 | 47,41 | 27 | 62,80 |
| | Sophie Montel | FN | 52 440 | 13,14 | 64 370 | 14,23 | 4 | 9,30 |
| | Evelyne Ternant | Front de gauche | 16 172 | 4,05 | | | | |
| | Christophe Grudler | MoDem-AEI | 14 036 | 3,52 | | | | |
| | Laurence Lyonnais | NPA | 13 087 | 3,28 | | | | |
| | Christophe Devillers | PDF-MNR | 9 820 | 2,46 | | | | |
| | Claude Buchot | Ecologia Solidària | 4 471 | 1,12 | | | | |
| | Michel Treppo | LO | 4 314 | 1,08 | | | | |
| Inscrits | Inscrits | Inscrits | 811 387 | 100,00 | | | | |
| Abstenció | Abstenció | Abstenció | 396 509 | 48,87 | | | | |
| Votants | Votants | Votants | 414 878 | 51,13 | | | | |
| Blancs i nuls | Blancs i nuls | Blancs i nuls | 15 820 | 3,81 | | | | |
| Vots vàlids | Vots vàlids | Vots vàlids | 399 055 | 96,19 | | | | |
* llista de la presidenta sortint

## Referències

* ↑ «Résultats des élections régionales 2010 - Franche-Comté».
# Vinzilí

Vinzilí (en rus: Винзили) és un poble (possiólok) de l'óblast de Tiumén, a Rússia. El 2021 tenia 12.796 habitants.

## Referències

* ↑ «Таблица 5. Численность населения России, федеральных округов, субъектов Российской Федерации, городских округов, муниципальных районов, муниципальных округов, городских и сельских поселений, городских населенных пунктов, сельских населенных пунктов с населением 3000 человек и более. Итоги Всероссийской переписи населения 2020 года» (en rus). Servei Federal d'Estadística Estatal.
# Josep Pizcueta i Donday

Josep Pizcueta i Donday (València, 1792 - 1870) fou un metge, botànic i professor universitari valencià.
Doctorat en Filosofia el 1809 i en Medicina el 1817, va obtenir la càtedra de Botànica a la Universitat de València el 1829. Entre els anys 1820 i 1867 va ser director del Jardí Botànic de València, el qual va haver de refer dels danys causats durant la Guerra del Francés. Ací aplica els coneixements apresos al Reial Jardí Botànic de Madrid, on havia estudiat amb els botànics Mariano Lagasca i Demetrio Rodríguez, els quals havien estat deixebles del valencià Antoni Cavanilles i Palop.
Des del 1859 fins a la seua jubilació el 1867 va ser rector de la Universitat de València. És autor d'un Elogio histórico de D. Antonio José Cavanilles, publicat a València el 1830, i d'una Enumeratio plantarum horti botanici valentini o catàleg de les plantes del jardí botànic de la capital valenciana, publicada el 1856.

## Referències

* ↑ «Qui és José Pizcueta». Universitat de València. [Consulta: 4 setembre 2014].
* ↑ Costa, Manuel; Güemes, Jaime. «Del Huerto de Simples al Jardín Botánico». A: Salvador Albiñana. Cinc segles i un dia (en castellà). València: Publicacions de la Universitat de València, 2000, p. 88. ISBN 8437042550.
# Jaciment arqueològic de l'Hort d'en Roca

L'Hort d'en Roca és un Jaciment arqueològic que està situat al municipi de Sales de Llierca, a la Garrotxa. Es tracta d'un lloc d'habitació sense estructures que podria pertànyer a indústries del final del Paleolític superior o més concretament de l'Epipaleolític. L'Hort d'en Roca se situa prop de la Cova dels Ermitons i també al costat esquerre de la riera de Sant Aniol.

## Descobriment i historiografia

Les peçes van ser descobertes l'any 1974 per Ramon Sala acompanyat de Josep Casas, baixant de la cova dels Ermitons.

## Troballes

Ramon sala va recollir una peça que pel i el Dr. Kopper de la Universitat de Long Island (Nova York) que va veure la peça va recomanar el seu estudi, ja que es tractava d'un nucli tipus lavalloisià. Amb aquest motiu Ramon Sala continuà la prospecció de la zona, la qual va donar per resultat la descoberta d'una nova peça de pedra sorrenca i molt erosionada, la qual H. de Lumley considera un bifacial axelià.

## Vegeu també

* Prehistòria a Catalunya

## Bibliografia

CANAL, J.; CARBONELL, E. "L'Hort d'en Roca (Sadernes. La Garrotxa)". A: Catalunya Paleolítica. Girona: Patronat Francesc Eiximenis, 1989. p.284-285.
CANAL, J.; CARBONELL, E. "Nova aportació per a l'estudi del Paleolític Inferior i Mitjà al N.E. de Catalunya.". Revista de Girona. 84, p.277.
SALA, R. "Jaciments de la Vall del Llierca.". A: El Paleolític a les Comarques Gironines. Girona, 1976. p.94-97.

## Referències

* ↑ Sala, Ramon «Jaciments de la Vall del Llierca». El Paleolític a les Comarques Gironines, 1976, pàg. 94-97.

## Enllaços externs

* Base de dades del E-Gipci de la Generalitat de Catalunya: https://extranet.cultura.gencat.cat/EGIPCI/login.aspx
# Banco Angolano de Investimentos

El Banco Angolano de Investimentos (BAI) va ser fundat el 1996 com el primer banc privat d'Angola. El BAI és una institució de banca múltiple que opera a Angola amb una xarxa nacional a mitjans de 2012 de 89 agències en les 18 províncies, amb 41 sucursals a la província de Luanda. En 9 de les 18 províncies, BAI funciona amb una única sucursal.
L'accionista majoritari és Sonangol, amb el 8.5% del capital del banc. Arcinella Assets i Sforza Properties tenen respectivament el 7% i el 6.5% del capital, sis altres tenen el 5% cadascun; el 48% restant és en mans de petits accionistes.
El BAI té una repesntació a Portugal, el Banco BAI Europa S.A. amb dues agències, Lisboa i Porto. En 2008 BAI va obrir el Banco BAI Cabo Verde a Cap Verd amb nombroses oficines. Posteriorment va vendre el Banco BAI Microfinanças (BMF), un petit banc a Angola que ofereix entre altres serveis transferències de pagament de Western Union.
BAI també és propietari d'altres empreses, com el Banco Sul Atlantico (BSA), IFI a Cap Verd, Brasil Banco Múltiplo a Brasil, Banco Internacional de São Tomé e Príncipe (BISTP) a São Tomé i Príncipe i altres empreses.

## Referències

* ↑ «Annual report 2011, Page 173 (en)». Arxivat de l'original el 2013-11-06. [Consulta: 9 juny 2016].

## Enllaços externs

* Web del BAI Arxivat 2010-12-23 a Wayback Machine.
* BAI Europa
* BAI Cap Verd
# Dos corbs negres amb gap alcista

Dos corbs negres amb gap alcista (en anglès: Bearish Upside Gap Two Crows) és un patró d'espelmes japoneses format per tres espelmes que indica un possible canvi de tendència alcista; rep aquesta denominació perquè el formen dues espelmes negres successives que serien els corbs al capdamunt d'un arbre, però hi ha un gap alcista previ. És un fort senyal de canvi de tendència alcista que es forma al capdamunt de la tendència.

## Criteri de reconeixement

* La tendència prèvia és alcista.
* Es forma una primera espelma blanca
* S'obre amb un fort gap a l'alça (per damunt de l'ombra superior de l'espelma blanca)
* Es forma un espelma negra que tot i així no omple el fot gap alcista, i té un cos petit
* S'obre novament a l'alça
* Es forma una segona espelma negra que embolcalla completament l'anterior negra amb un tancament per sota d'aquesta, però tot i així no omple el gap format el primer dia per damunt de la blanca

## Explicació

En un context de tendència alcista l'obertura amb un fort gap sembla confirmar la força de la tendència, però la primera espelma negra indica la debilitat dels bulls. El tercer dia els bulls tornen amb força provocant una obertura amb gap a l'alça, però els bears acaben finalment prenent el control del mercat, tancant aquest gap i tancant per sota del dia antecedent. Tot i així encara no s'ha omplert el fort gap del primer dia.

## Factors importants

El fort gap del primer dia està per sobre de l'ombra superior de l'espelma blanca i la segon negra ha d'embolcallar completament la primera negra. Tot i ser un fort senyal de canvi de tendència es recomana la confirmació l'endemà en forma gap baixita, un trencament de tendència si no ho ha fet ja, o una nova espelma negra amb tancament inferior, evidenciant que els bulls ja no poden forçar un nou high i que s'han de preveure preus en caiguda. Apareix quan la tendència alcista prèvia ha estat molt potent i s'han frenat en un top degut a una resistència.

## Bibliografia

* «Bearish Upside Gap Two Crows». Candlesticker. [Consulta: 8 maig 2011].
# Zheng Xie

    Avís: existeix una òpera que duu per títol “L'erudit número U Zhang Xie”
Zheng Xie (xinès simplificat: 郑燮; xinès tradicional: 鄭燮; pinyin: Zhèng Xiè), també conegut com a Zheng Banqiao, fou un pintor, cal·lígraf (creador d'un estil propi inspirat en les orquídies) i escriptor xinès que va viure sota la dinastia Qing. Va néixer l'any 1693 a Xinghua, província de Jiangsu i va morir el 1765.

## Dades biogràfiques

D'orígens molt humils (altres fonts no diuen això), Zheng Xie va viure amb la seva dida durant uns anys. Gràcies al suport d'amics, va poder estudiar i es presentà als exàmens imperials i va aconseguir un càrrec oficial, magistrat d'un yamen en la província de Shandong. Va treballar en l'administració durant dotze anys, després dels quals va renunciar al seu càrrec (sembla que per un conflicte relacionat amb la seva preocupació pels pobres que el va desenganyar de la seva tasca, encara que en altres versions no queda clar quin fou el motiu). Llavors, vivint a Yangzhou, va haver de guanyar-se la vida venent les seves obres.

## Obra pictòrica

Artista notable pintant orquídies, roques i bambús (mozhu, que va ser una de les seves especialitats, derivada de la dinastia Tang). Adoptà la denominada tècnica xie yi i proposà la denominada teoria dels tres passos en pintura. Combinà, en la seva obra, la poesia i la cal·ligrafia. Havia après a pintar amb el seu pare i, quan va deixar el seu càrrec de funcionari, es dedicà de ple a les seves activitats artístiques. Més endavant, el 1748, va tornar a col·laborar en l'administració, com a pintor i cal·lígraf, al servei de l'emperador Qianlong. Va ser un dels Vuit excèntrics de Yangzhou.

## Referències

* ↑ Huaiyu, Guo.. 5000 ans d'Art Chinois. ISBN 978-2-8099-1601-0.

## Enllaços externs

* http://www.chinaculture.org/gb/en_artqa/2003-09/24/content_39699.htm Arxivat 2005-12-04 a Wayback Machine.
* http://www.chinaembassy.se/eng/zrgx/wh/t100771.htm
# Pokémon Duel

Pokémon Duel és un videojoc per a mòbils desenvolupat per Heroz i publicat per The Pokémon Company. Inicialment va ser llançat per a dispositius Android i iOS al Japó sota el títol Pokémon Comaster a l'abril de 2016. La seva sortida estava programada per a tothom, però finalment no es va llançar en més regions, i a l'octubre de 2019 tancarà els seus servidors a causa de la poca repercussió.

## Funcionament

És un joc d'1 contra 1 online. Cada jugador posseeix 6 figures de Pokémon a la seva elecció (sempre que li hagin sortit en les caixes anteriorment). Hi ha un tauler amb 24 caselles de moviment, 4 caselles de sortida (2 per jugador), i 2 caselles de meta (1 per jugador) L'objectiu principal del joc és arribar a la casella de meta del jugador rival, posant una de les teves figures en aquesta casella. Per arribar a la base rival hauràs d'enfrontar-te a les figures del rival sempre que estigueu un enfront de l'altre, en aquest cas cadascú dels jugadors llançarà una ruleta que depèn de la figura tenint cadascuna una ruleta personalitzada. Després de llançar la ruleta el jugador que més poder hagi tingut en el seu atac derrotarà al rival i ho llançarà a la casella d'inici.

## Història

A l'abril de 2016 es va llançar el joc al Japó amb el títol de Pokémon Comaster. Va rebre un gran acolliment al país nipó, Heroz va decidir llançar-ho en altres països a comptagotes, començant per Estats Units, canviant el nom del joc al conegut Pokémon Duel, després d'aquest llançament encara es va llançar en altres països, no tenint el mateix acolliment, Encara que va arribar a 40 milions de descàrregues els jugadors al poc temps es llevaven el joc, fent que el joc mai arribés a ser molt popular. A l'octubre de 2019 tanca els seus servidors oficialment.

## Referències

* 1 2 «Pokémon Duel ha sido descargado más de 40 millones de veces». Nintenderos.com - Nintendo Switch y 3DS, 11-03-2019. [Consulta: 26 agost 2019].
* 1 2 «Pokémon Duel cierra sus servidores y suspende su servicio el próximo mes de octubre». Areajugones | Tu espacio de videojuegos, cine, series y anime. [Consulta: 26 agost 2019].
* ↑ «Pokémon Duel, el inesperado juego de Pokémon que te enganchará». El Androide Libre, 24-01-2017. [Consulta: 26 agost 2019].
* ↑ SL, Uptodown Technologies. «Pokemon Duel 7.0.15 para Android - Descargar». pokemon-duel.uptodown.com. [Consulta: 26 agost 2019].
# King City (Califòrnia)

King City és una població dels Estats Units a l'estat de Califòrnia. Segons el cens del 2004 tenia 11.225 habitants.

## Demografia

Segons el cens del 2000, King City tenia 11.094 habitants, 2.736 habitatges, i 2.251 famílies. La densitat de població era de 1.170,3 habitants/km².
Dels 2.736 habitatges en un 54,6% hi vivien nens de menys de 18 anys, en un 62,2% hi vivien parelles casades, en un 12,4% dones solteres, i en un 17,7% no eren unitats familiars. En el 13,5% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,03 i el nombre mitjà de persones que vivien en cada família era de 4,28.
Per edats la població es repartia de la següent manera: un 35,7% tenia menys de 18 anys, un 13,7% entre 18 i 24, un 31,2% entre 25 i 44, un 13,3% de 45 a 60 i un 6,2% 65 anys o més.
L'edat mediana era de 25 anys. Per cada 100 dones de 18 o més anys hi havia 119,6 homes.
La renda mediana per habitatge era de 34.398 $ i la renda mediana per família de 33.750 $. Els homes tenien una renda mediana de 27.377 $ mentre que les dones 25.286 $. La renda per capita de la població era d'11.685 $. Entorn del 16,9% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- King City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- King City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Vinòjito

Vinòjito (macedònic: Виножито, Arc de Sant Martí, grec: Ουράνιο Τόξο Ouránio Tóxo) és un partit polític grec que defensa els interessos de la minoria macedònia de Grècia així com els seus descendents arreu. No es consideren separatistes i defensen la integració de Macedònia del Nord dins la Unió Europea com un fet positiu. També reclama el retorn dels nens refugiats i dels descendents dels antics membres de l'ELAS que marxaren a l'exili després de la guerra civil grega cap a l'antiga Iugoslàvia. Els seus principals líders són Pavlos Voskopoulos, Petros Vasiliadis, Vasilis Romas i Costas Tasopoulos.
A les eleccions legislatives gregues de 1996 es va presentar en coalició amb l'Organització per la Reconstrucció del Partit Comunista de Grècia (OAKKE), però va obtenir pocs vots. A les eleccions europees de 1999 va obtenir 4.951 vots (0,08%), i a les eleccions europees de 2004 en va treure 6.176 vots (0,098%). El millor resultat el va treure a la prefectura de Florina, on va treure 1.203 vots de 39.532 possibles. El 2002 Petros Dimtsis fou escollit membre de la prefectura de Florina dins les llistes del Moviment Socialista Panhel·lènic.
El 2005 el Tribunal Europeu dels Drets Humans trobà al Govern de Grècia culpable de violar la Convenció Europea dels Drets Humans en restringir als membres del partit la llibertat de reunió i accés a la justícia en un temps raonable, i fou condemnat a pagar una multa de 35.000 euros en compensació.

## Referències

* ↑ Informe sobre l'estat dels Drets Humans a Grècia

## Enllaços externs

* Web oficial
* Resultats de les eleccions gregues
* Informes de premsa Arxivat 2008-03-14 a Wayback Machine., a la web del Comité Helsinki pels Drets Humans grec]
# José Rafael Meza Ivancovich

José Rafael Meza Ivancovich (Cartago, 6 de juliol de 1920 - 15 de juliol de 1988), conegut amb el sobrenom Fello, fou un futbolista costa-riqueny de la dècada de 1940.
Fou 6 cops internacional amb la selecció de Costa Rica marcant 12 gols. Pel que fa a clubs, destacà a CS Cartaginés, Estudiantes de La Plata, CF Atlante i CS Herediano. Un cop retirat destacà com a entrenador.

## Referències

* ↑ «Perfil a salfadeco.or.cr». Arxivat de l'original el 2016-07-30. [Consulta: 14 maig 2019].
* ↑ Reportatge a youtube
# Drew Morey

Drew Morey (27 de novembre del 1996) és un ciclista australià professional des del 2017 i actualment a l'equip Terengganu Cycling Team.

## Palmarès

* 2017
** Vencedor d'una etapa al Tour de Flores
* 2019
** 1r a l'Oita Urban Classic

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Wilfried Sanou

Wilfried Sanou (Bobo-Dioulasso, Burkina Faso, 16 de març de 1984) és un futbolista que disputà 26 partits amb la selecció de Burkina Faso.

## Referències

* ↑ National Football Teams
# Pokémon Black i Pokémon White

Pokémon Black i Pokémon White (ポケットモンスターブラック・ホワイト, Poketto Monsutā Burakku Howaito, Pocket Monsters: Black & White, més coneguts en la catalanofonia com Pokémon Blanc i Negre) són els videojocs de Pokémon que iniciaran la V Generació. Els jocs van ser llançats el setembre del 2010 al Japó i la primavera del 2011 a Occident. Els Pokémon adquireixen una visió 3D bastant interessant.
Com a noves referències, a part dels nous Pokémon, hi ha nous atacs i la possibilitat de fer combats de 3 Pokémon contra 3. Els llegendaris característics són Reshiram (Black) i Zekrom (White), també són destacables els llegendaris Victini, en Kyurem, i dos trios de llegendaris, el de bèsties i el dels núvols.

## Referències

* ↑ Nintendo. «『ポケットモンスターブラック・ホワイト』» (en japonès). [Consulta: 7 gener 2010].
# Viti Levu

Viti Levu (literalment, en fijià, 'Fiji Gran') és l'illa principal de Fiji i una de les més grans d'Oceania.
S'hi troba la capital de l'estat, Suva, i una gran part de la població. Viti Levu té una superfície de 10.338 km² i s'estén 146 quilòmetres de nord a sud i 106 d'est a oest. És una illa d'origen volcànic que arriba a la seva màxima altitud de 1.324 m al Tomanivi, o mont Victoria. L'illa està dividida en dues meitats de mida similar per una serralada que corre en direcció nord-sud.
La part oriental és més plujosa, mentre que l'occidental és més seca, encara que el nivell de precipitacions és suficient per al cultiu de la canya de sucre, una de les principals activitats econòmiques de l'illa. També s'hi produïx cotó, tabac i pinya americana i se n'extreuen alguns minerals.
A més de la capital estatal, a Viti Levu es troben altres localitats com Nadi, Lautoka, Ba i Sigatoka, a més de nombrosos centres turístics. Totes són a la costa i estan interconnectades per una carretera que recorre el perímetre insular. En total, a Viti Levu gairebé hi viuen 600.000 persones, dos terços de la població total de Fiji. Juntament amb la propera Vanua Levu, concentren el 85% de la població.
L'estudi sistemàtic de la història d'Oceania no comença fins als treballs de camp d'Edward Winslow Gifford a Viti Levu en 1947.

## Referències

* ↑ Hunt, Terry L.; Cochrane, Ethan E. The Oxford Handbook of Prehistoric Oceania (en anglès). Oxford University Press, 2018. ISBN 0190875658.
# Instal·lació constructiva

Una instal·lació constructiva és qualsevol tipus de xarxa o equip fix que permet el subministrament i operació dels serveis que ajuden els edificis a complir les funcions per a les quals han estat dissenyats. La majoria d'edificis tenen instal·lacions, ja siguin habitatges, fàbriques, hospitals, etc., Que en alguns casos són específiques de l'edifici al qual serveixen. Les instal·lacions porten, distribueixen i/o evacuen l'edifici matèria, energia o informació, de manera que poden servir tant per al subministrament i distribució d'aigua o electricitat com per a la distribució d'aire comprimit, oxigen o formar una xarxa telefònica o informàtica.

## Tipus d'instal·lacions

* Instal·lació hidràulica (Aigua freda i aigua calenta)
* Evacuació d'aigües usades (Sanejament o drenatge sanitari))
* Evacuació d'aigües pluvials
* Climatització (Calefacció, Ventilació i Aire condicionat)
* Instal·lació elèctrica (Enllumenat i força)
* Telecomunicacions (Xarxes informàtiques, Telefonia, TV, So, Videovigilància, Correu Pneumàtic, etc.)
* Instal·lacions de gas (Gas LP o natural)
* Instal·lacions hospitalàries (Oxigen, aire comprimit, òxid de dinitrogen, buit, vapor, etc.)
* Sistema contra incendis.

## Vegeu també

* Domòtica
* Energies renovables
* Placa solar
* Ús racional de l'aigua
* Vàter
* Urinari
* Bidet

## Referències

* ↑ «Instal·lació constructiva». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Portal col·laboratiu per compartir coneixement en domòtica, inmòtica i Urbot amb l'estàndard KNX